26. aprīlis

26. aprīlis ir gada 116. diena pēc Gregora kalendāra (117. garajā gadā). Līdz gada beigām ir atlikušas 249 dienas.

Vārda dienas 
Alīna, Rūsiņš, Sandris

Notikumi 
 1591. gads — pēc 5 gadu trimdas jezuīti atkal atgriezās Rīgā. Jezuītiem tika atgriezta Sv. Marijas Magdalēnas baznīca un klosteris, kurā tika atjaunota kolēģija, kā arī nodibināts noviciāts un skola. Sv. Marijas Magdalēnas baznīcā dievkalpojumos sprediķi notika vācu, poļu un latviešu valodās.
 1597. gads — Stratfordā, Vorikšīrā, tika kristīts Viljams Šekspīrs.
 1828. gads (j.s., pēc v.s. ) — Krievu—turku karš: Krievija pieteica karu Osmaņu impērijai.
 1860. gads — beidzās Spāņu-Marokas karš.
 1933. gads — tika nodibināts Gestapo — slepenpolicija Nacistiskajā Vācijā.
 1937. gads — Spānijas pilsoņu karš: Vācijas gaisa spēki veica postošus bombardēšanas uzlidojumus Spānijas pilsētai Gernikai.
 1945. gads — Otrais pasaules karš:
 Padomju armija ieņēma Ščecinu;
 Bautcenas kauja: pēdējā veiksmīgā vācu tanku ofensīva karā.
 1962. gads — NASA zonde Ranger 4 ietriecās Mēnesī.
 1964. gads — Tanganjikai apvienojoties ar Zanzibāru, izveidota Tanzānija.
 1966. gads — Taškentu Uzbekijas PSR izpostīja spēcīga zemestrīce.
 1986. gads — notika sprādziens Čornobiļas AES 4. reaktorā. Tā bija lielākā kodolkatastrofa pasaules vēsturē. Neskatoties uz avāriju, pārējie reaktori turpināja savu darbību. Pēdējais no tiem tika izslēgts tikai 1999. gadā.
 1991. gads — 70 virpuļviesuļu plosīšanās dēļ ASV centrālajos rajonos gāja bojā 17 cilvēki; izpostīta Endoveras pilsētiņa Kanzasas štatā.
 2001. gads — Juničiro Koizumi kļuva par Japānas premjerministru.
 2005. gads — starptautiskā spiediena rezultātā Sīrija izveda pēdējās daļas no tās 14 000 militārā kontingenta Libānā pēc 29 gadu militārās klātbūtnes šajā valstī.
 2007. gads — Tallinā, Igaunijā, notika "Bronzas kareivja" statujas demontāža un padomju karavīru apbedījumu ekshumācija. Krievvalodīgie iedzīvotāji vairākas dienas rīkoja plašas protesta akcijas, kas pārauga masu nekārtībās. Šo notikumu dēļ Krievija ieviesa neoficiālas ekonomiskas sankcijas pret Igauniju.

Dzimuši 
 121. gads — Marks Aurēlijs (Marcus Aurelius), Romas imperators (miris 180. gadā)
 1319. gads — Žans II Labsirdīgais (Jean II le Bon), Francijas karalis (miris 1364. gadā)
 1564. gads (kristīts) — Viljams Šekspīrs (William Shakespeare), angļu dzejnieks un dramaturgs (miris 1616. gadā)
 1575. gads — Marija de Mediči (Marie de Médicis), Francijas karaliene-konsorte (mirusi 1642. gadā)
 1711. gads — Deivids Hjūms (David Hume), skotu vēsturnieks un filozofs (miris 1776. gadā)
 1730. gads — Šarls Mesjē (Charles Messier), franču astronoms (miris 1817. gadā)
 1774. gads — Leopolds fon Buhs (Leopold von Buch), vācu ģeologs (miris 1853. gadā)
 1798. gads — Ežēns Delakruā (Eugène Delacroix), franču gleznotājs (miris 1863. gadā)
 1829. gads — Teodors Bilrots (Theodor Billroth), Austrijas ķirurgs (miris 1894. gadā)
 1876. gads — Ernsts Felle (Ernst Felle), vācu airētājs, olimpiskās bronzas medaļas ieguvējs (miris 1959. gadā)
 1879. gads — Ouens Ričardsons (Owen Richardson), britu fiziķis (miris 1959. gadā)
 1884. gads — Krišjānis Berķis, latviešu ģenerālis (miris 1942. gadā)
 1889. gads — Ludvigs Vitgenšteins (Ludwig Wittgenstein), Austrijas, britu filozofs (miris 1951. gadā)
 1894. gads — Rūdolfs Hess (Rudolf Heß), vācu politiķis (miris 1987. gadā)
 1896. gads — Ernsts Udets (Ernst Udet), vācu lidotājs (miris 1941. gadā)
 1900. gads — Čārlzs Rihters (Charles Richter), ASV seismologs (miris 1985. gadā)
 1933. gads:
 Kerola Bērneta (Carol Burnett), amerikāņu aktrise un komiķe
 Arno Penziass (Arno Penzias), ASV fiziķis

 1963. gads — Džets Lī (Jet Li), ķīniešu kinoaktieris, ušu meistars
 1970. gads — Viktors Ignatjevs, Latvijas hokejists
 1977. gads — Samanta Kristoforeti (Samantha Cristoforetti), Itālijas kosmonaute
 1980. gads — Čenings Teitums (Channing Tatum), amerikāņu kinoaktieris, dejotājs un modelis
 1983. gads — Juris Šics, latviešu kamaniņu braucējs

Miruši 
 1444. gads — Robērs Kampēns (Robert Campin), flāmu gleznotājs (dzimis 1378. gadā)
 1865. gads — Džons Vilkss Būts (John Wilkes Booth), ASV prezidenta Abrahama Linkolna slepkava (dzimis 1838. gadā)
 1920. gads — Šrīnivāsa Rāmānudžans (ஸ்ரீநிவாச ராமானுஜன்), indiešu matemātiķis (dzimis 1887. gadā)
 1931. gads — Džordžs Herberts Mīds (George Herbert Mead), amerikāņu filozofs (dzimis 1863. gadā)
 1938. gads — Edmunds Huserls (Edmund Husserl), ebreju izcelsmes vācu filozofs (dzimis 1859. gadā)
 1951. gads — Arnolds Zommerfelds (Arnold Sommerfeld), vācu fiziķis un matemātiķis (dzimis 1868. gadā)
 1968. gads — Džons Hārtfīlds (John Heartfield), vācu mākslinieks (dzimis 1891. gadā)
 1986. gads — Broderiks Krofords (Broderick Crawford), amerikāņu aktieris (dzimis 1911. gadā)
 1989. gads — Lūsīla Bola (Lucille Ball), amerikāņu komiķe un aktrise (dzimusi 1911. gadā)
 1994. gads — Andrejs Aizderdzis (Андрей Айздердзис), Krievijas politiķis (dzimis 1958. gadā)
 2017. gads — Džonatans Demijs (Jonathan Demme), ASV kinorežisors (dzimis 1944. gadā)
 2022. gads — Klauss Šulce (Klaus Schulze), vācu mūziķis (dzimis 1947. gadā)

Svētku un piemiņas dienas 
 Vispasaules Intelektuālā īpašuma diena

Aprīlis